Judoliiton valmennusvaliokunnan kokousmuistio 20.1.2022

aika: torstai 20.1.2022 klo. 20.30

paikka: Teams kokous

paikalla: Mika Mukkula(hall.), Otto Faven (vs.vp.), Esa Korkia-aho(hall.), Teija Meling (hall.), Elias Körkkö (urh.jäsen), Johanna Ylinen (uusi,asiantuntija)

poissa: Jokinen

*Käsiteltävät asiat:*

1. *Valmennusvaliokunnan päätöksenteko, tavoitteet ja tehtävät (Mukkula)*

* *Valmennusvaliokunta suunnittelee, johtaa ja koordinoi judoliiton valmennusjärjestelmää.*
* *Valiokunnan toimintaa ohjaa mm. judon arvot, urheilun eettiset periaatteet ja se on sitoutunut osaltaan edistämään ja toteuttamaan judoliiton- ja olympiakomitean voimassa olevaa strategiaa. Judoliiton strategiassa 2024 on tavoitteena palata kv. mitalikantaan aikuisten arvokisoissa.*
* *Kokouksiin tuodaan esitykset hyvin valmisteltuna valmennuspäällikön, vastuuvalmentajien tai valiokunnan jäsenten toimesta.*
* *Valiokunnan puheenjohtaja raportoi kokouksista ja laittaa esitykset judoliiton hallitukselle.*
* *Valmennuspäällikkö vastaa valiokunnan päätösten tiedottamisesta vastuuvalmentajille ja tekee yhteistyötä tiedotuksesta vastaavien henkilöiden kanssa kentän suuntaan judoliiton tiedotuskanavissa.*
* *Ohjaavana dokumenttina tänä vuonna Valmennuksen työsuunnitelma 2022.*

1. *Valmennuksen ajankohtaiset asiat ja kalenterimuutokset (Faven)*

* *Otto Faven kävi läpi eri ikäryhmien ajankohtaiset asiat ja kertoi kalenterimuutoksista (liite)*

1. *Valmennusorganisaation muutokset 2022 (Mukkula)*

* *Jaana Jokinen palaa 14.3 perhe vapaalta. Otto Faven perehdyttää Jokista aikavälillä 14.3 – 18.3, jonka jälkeen Favenin määräaikainen työsuhde loppuu.*
* *Käytiin läpi U21 NOV-tilanne.*

1. *Kokousajankohdat, kevät 2022 (Mukkula)*

* *Valmennusvaliokunta pyrkii kokoustamaan teamsin välityksellä kerran kuussa viikolla ja ilta-aikaan tarveharkinnan mukaan. Tarvittaessa myös viikonloppuna (su), sähköpostikokouksena tai kasvokkain.*
* *Kokoukset pyritään ajoittamaan niin, että pöytäkirjat ja päätökset saadaan hyvissä ajoin hallituksen kokoukseen.*
* *Mukkula tekee valiokunnalle ehdotukset kokousten aikatauluista huomioiden arvokisavalinnat ja muut päätöstä vaativat tapahtumat ja asiat.*

1. *Muut asiat*

* *Valiokunnassa keskusteltiin valiokunnan alaisten dokumenttien ja tiedotteiden terminologian sekä käsitteiden selkeyttämisestä judoliiton kanavilla (esim. judo.fi). Tällä hetkellä käsitteistö ei ole yhdenmukaista. Sekaannusta herättää käsitteet edustusvalmennusryhmä ja maajoukkue. Käsitteistöä ehdotetaan selkeytettäväksi.*
* *Aikaisemmin on päätetty ja sovittu käsitteistä seuraavaa:*
  1. *Edustusvalmennusryhmä: Vastuuvalmentajien nimeämät ja valmennusvaliokunnan hyväksymät urheilijat, joista muodostetaan edustusjoukkueet.*
  2. *Maajoukkue: Edustusvalmennusryhmästä kilpailukohtaisesti (esim. EM) valittava joukkue, joka on valittu kilpailumenestyksen ja kilpailukohtaisten kriteerien perusteella.*

*päätös:*

* *Valiokunta päätti korjata termistön yhdenmukaiseksi. Termistön korjaamisesta dokumentteihin vastaa valmennuspäällikkö yhteistyössä tiedotuksesta vastaavien henkilöiden kanssa.*
* *Valmennuksen alaisten dokumenttien ja tiedotteiden päivittämisestä vastaa valmennuspäällikkö tai hänen kanssaan yhteistyössä sopima tai valtuuttama henkilö.*
* *Seurojen sisällä tapahtuvan tiedottamisen terminologiaan ei valiokunta ota kantaa.*
* *Elias Körkkö esitteli urheilijoille suunnattua joustavaa ja urheilun ehdoilla tapahtuvaa mahdollisuutta lisäansioiden saamiseen. Elias valmistelee tiedonantoa aiheesta, joka tullaan esittelemään edustusvalmennusleirillä urheilijoille lähitulevaisuudessa.*

Kokous päätettiin klo. 22.02

Muistion laati: Mika Mukkula, Valmennusvaliokunnan puheenjohtaja